ai4bharat/Pralekha huggingface dataset:
ভারতের প্রতিযোগিতা কমিশন
প্লে স্টোর নীতি যথাযথভাবে না মানায় গুগল-কে ৯৩৬.৪৪ কোটি টাকা জরিমানা সিসিআই – এর
নয়াদিল্লি, ২৫ অক্টোবর, ২০২২
যথাযথভাবে প্লে স্টোর নীতি না মানায় ভারতের কমপিটিশন কমিশন গুগল-কে ৯৩৬.৪৪ কোটি টাকা জরিমানা করেছে। কমিশন নির্দিষ্ট সময়ের মধ্যে নীতি পুনর্বিবেচনার জন্য গুগল-কে নির্দেশ দিয়েছে।
অ্যাপ স্টোর বর্তমানে অ্যাপ নির্মাতাদের জন্য গুরুত্বপূর্ণ মাধ্যম হয়ে উঠেছে। ভারতের বাজারে মোবাইল অপারেশন ব্যবস্থাপনা লাইসেন্সযোগ্য। সিসিআই সমীক্ষা করে দেখেছে যে, গুগল এই লাইসেন্সের জন্য বাজারে নিজেদের পছন্দসই শর্ত রাখছে। গুগলের প্লে স্টোর নীতি বিভিন্ন অ্যাপ নির্মাতাদের জন্য বিশেষ গুরুত্বপূর্ণ। তাই, এই নীতি যথাযথভাবে কাজ না করলে অ্যাপ নির্মাতারা ব্যবহারকারীদের সরাসরিভাবে অ্যাপের লিঙ্ক দিতে পারবে না।
PG/PM/SB
(Visitor Counter : 113
কর্পোরেটবিষয়সংক্রান্তমন্ত্রক
সরকার আরও বেশি বিনিয়োগের লক্ষ্যে ‘পূবে তাকাও নীতি’ নিয়ে কাজ করছে
সরকারের উদ্দেশ্যই হ’ল কর দাতাদের সম্মান জানানো : অনুরাগ ঠাকুর
কলকাতা, ১৬ জানুয়ারি, ২০২০
সরকার আরও বেশি বিনিয়োগ আনার লক্ষ্যে এবং দেশের উত্তর – পূর্বাঞ্চলের সার্বিক বিকাশ ত্বরান্বিত করতে ‘পূবে তাকাও নীতি’ নিয়ে প্রধানমন্ত্রী শ্রী নরেন্দ্র মোদীর নেতৃত্বে নিরন্তর কাজ করে চলেছে। এই লক্ষ্য পূরণ হলেই ২০২৫ সালের মধ্যে ভারতীয় অর্থ-ব্যবস্থাকে ৫ লক্ষ কোটি মার্কিন ডলারে নিয়ে যাওয়া সম্ভব বলে মন্তব্য করলেন কেন্দ্রীয় অর্থ তথা কর্পোরেট বিষয়ক প্রতিমন্ত্রী শ্রী অনুরাগ ঠাকুর। শ্রী ঠাকুর আজ কলকাতায় বণিকসভা মার্চেন্টস্ চেম্বার অফ কমার্স অ্যান্ড ইন্ডাস্ট্রি, ভারত চেম্বার অফ কমার্স, ক্যালকাটা চেম্বার অফ কমার্স, ডাইরেক্ট ট্যাক্সেস প্রফেশনালস্ অ্যাসোসিয়েশন - এর পক্ষ থেকে যৌথভাবে আয়োজিত এক বিশেষ সভায় ভাষণ দিচ্ছিলেন।
তিনি আরও বলেন, প্রধানমন্ত্রী শ্রী নরেন্দ্র মোদী সাহসী ও বড় সিদ্ধান্ত গ্রহণের জন্য সুপরিচিত। ‘আমরা সাহসী ও দৃঢ় পদক্ষেপ গ্রহণে কখনও পিছ পা হইনি, ২০১৪ বা ২০১৯ কোনও সময়েই নয়’ বলেও শ্রী ঠাকুর মন্তব্য করেন। বর্তমান সরকার ব্যাঙ্কিং ব্যবস্থার কাজকর্মে আরও সঙ্গতি বজায় রাখতে ও দক্ষতা বাড়াতে ব্যাঙ্ক সংযুক্তিকরণের মতো গুরুত্বপূর্ণ সিদ্ধান্ত নিয়েছে। সাম্প্রতিক সময়ে দেশে বিনিয়োগ ও অর্থ-ব্যবস্থার সার্বিক বিকাশে এক ঐতিহাসিক সিদ্ধান্তের অঙ্গ হিসাবে কর্পোরেট কর হার ৩০ শতাংশ থেকে কমিয়ে ১৫ শতাংশ করা হয়েছে বলেও মন্ত্রী জানান।
দেশীয় অর্থ-ব্যবস্থাকে মজবুত করতে সরকারের একগুচ্ছ পদক্ষেপের কথা উল্লেখ করে শ্রী ঠাকুর জানান, শিল্প ক্ষেত্র, প্রত্যক্ষ বিদেশি বিনিয়োগ এবং ক্ষুদ্র ও মাঝারি ক্ষেত্রে কর ছাড় দেওয়া হয়েছে। দেশের অর্থ-ব্যবস্থাকে আরও স্বচ্ছ ও দায়বদ্ধ করে তুলতে ঋণ পরিশোধে অক্ষমতা ও দেউলিয়া বিধি বলবৎ করা হয়েছে। সহজে ব্যবসা-বাণিজ্যের অনুকূল পরিবেশ গড়ে তোলার ক্ষেত্রে ভারত বিশ্ব ব্যাঙ্কের সূচকে ৭৭তম স্থান থেকে ১৪ ধাপ উন্নতি করে ৬৩তম স্থানে পৌঁছেছে। বিশ্ব মানের পণ্য ও পরিষেবা প্রদানের ক্ষেত্রে ‘মেক ইন ইন্ডিয়া’ কর্মসূচি গুরুত্বপূর্ণ ভূমিকা পালন করে চলেছে বলেও শ্রী ঠাকুর জানান।
সভায় উপস্থিত শ্রোতাদের বিভিন্ন প্রশ্নের জবাবে মন্ত্রী জানান, জমে থাকা মামলার সংখ্যা কমাতে সরকার জাতীয় কোম্পানি ল ট্রাইব্যুনাল ও তার অ্যাপিলেট শাখাগুলিকে শক্তিশালী করতে প্রয়োজনীয় পদক্ষেপ করছে। কোম্পানি ল ট্রাইব্যুনালের কিছু কিছু শাখায় জমে থাকা মামলার সংখ্যা অত্যাধিক হওয়ার বিষয়টি বিবেচনায় রেখে শাখাগুলিতে অতিরিক্ত সদস্য নিয়োগ এবং প্রয়োজন-সাপেক্ষে অতিরিক্ত আদালত বসানো হচ্ছে।
শ্রী ঠাকুর আসন্ন সাধারণ বাজেট সম্পর্কে মতামত ও পরামর্শ আহ্বান করেন। সভায় রিয়েল এস্টেট, চা শিল্প, জিএসটি এবং স্টার্ট আপ ক্ষেত্র সম্পর্কে একাধিক মতামত ও পরামর্শ দেওয়া হয়।
SSS/BD/SB
(Visitor Counter : 21
প্রধানমন্ত্রীরদপ্তর
ভারতের জি-২০ সভাপতিত্বে সমন্বয় কমিটির ষষ্ঠ বৈঠকে পৌরোহিত্য করেন প্রধানমন্ত্রীর প্রধান সচিব
৯ ও ১০ সেপ্টেম্বর দিল্লিতে জি-২০ শীর্ষ বৈঠকের প্রশাসনিক ব্যবস্থা নিয়ে পর্যালোচনা করা হয়
নয়াদিল্লি, ১৭ জুলাই, ২০২৩
নতুন দিল্লির প্রগতি ময়দানের ইন্টারন্যাশনাল এক্সিবিশন-কাম-কনভেনশন সেন্টার -এ আজ ভারতের জি-২০ সভাপতিত্বে সমন্বয় কমিটির ষষ্ঠ বৈঠক অনুষ্ঠিত হয়। বৈঠকে সভাপতিত্ব করেন প্রধানমন্ত্রীর প্রধান সচিব ডঃ পি কে মিশ্র। এই বৈঠকে নতুন দিল্লিতে ৯ ও ১০ সেপ্টেম্বরের জি-২০ শীর্ষ বৈঠক আয়োজনের নানা দিক নিয়ে আলোচনা হয়।
শীর্ষ বৈঠকের ব্যবস্থাপনা, প্রোটোকল, নিরাপত্তা, বিমানবন্দরের সঙ্গে সমন্বয়, সংবাদমাধ্যম এবং পরিকাঠামো নিয়ে পর্যালোচনা করা হয়।
জি-২০ শীর্ষ বৈঠককে সফল করতে সবকটি সরকারি সংস্থাকে একযোগে কাজ করার জন্য আবেদন জানান ডঃ মিশ্র।
শীর্ষ বৈঠকের প্রস্তাবিত জায়গাও পরিদর্শন করেন কমিটির সদস্যরা। বিভিন্ন সংস্থা যাতে মসৃণভাবে কাজ করতে পারে, সেজন্য নকল মহড়া চালানোরও সিদ্ধান্ত নেওয়া হয়েছে। বৈঠক আয়োজনের নানা দিক নিয়ে কমিটির পক্ষ থেকে প্রয়োজনীয় নির্দেশিকাও জারি করা হবে। সেইসঙ্গে, আগামী দু’সপ্তাহের মধ্যে আবার একটি পর্যালোচনা বৈঠক করার সিদ্ধান্ত নেওয়া হয়েছে।
ভারতের জি-২০ সভাপতিত্বকালে দেশের ৫৫টি জায়গায় এ পর্যন্ত ১৭০টি বৈঠক হয়েছে। এছাড়াও, জুলাই ও অগাস্ট মাস জুড়ে মন্ত্রী পর্যায়ের বেশ কয়েকটি বৈঠক অনুষ্ঠিত হবে।
জি-২০ শীর্ষ বৈঠকের আয়োজন সংক্রান্ত সমস্ত ব্যাপারে সিদ্ধান্ত নেওয়ার ক্ষমতা সমন্বয় কমিটির হাতে অর্পণ করেছে মন্ত্রিসভা। এ পর্যন্ত সমন্বয় কমিটির ৫টি বৈঠক হয়েছে। এছাড়াও, বিভিন্ন বিষয় নিয়ে আরও একগুচ্ছ বৈঠক ইতিমধ্যে অনুষ্ঠিত হয়েছে।
বৈঠকে জাতীয় নিরাপত্তা উপদেষ্টা শ্রী অজিত দোভাল, দিল্লির উপ-রাজ্যপাল শ্রী ভি কে সাক্সেনা, ক্যাবিনেট সচিব শ্রী রাজীব গৌবা সহ অন্যান্য শীর্ষ আধিকারিকরা উপস্থিত ছিলেন।
CG/MP/SB……18_JULY_2023...……..
(
কেন্দ্রীয়মন্ত্রিসভা
কেন্দ্রীয় মন্ত্রিসভা খসড়া ন্যাশনাল কমিশন ফর হোমিওপ্যাথি বিল ২০১৮ অনুমোদন করল
নয়াদিল্লি, ২৮ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে খসড়া ন্যাশনাল কমিশন ফর হোমিওপ্যাথি বিল ২০১৮ অনুমোদিত হয়েছে। এই খসড়া বিলে স্বচ্ছতা সুনিশ্চিত করতে বর্তমান সেন্ট্রাল কাউন্সিল ফর হোমিওপ্যাথির পরিবর্তে নতুন একটি কর্তৃপক্ষ গঠনের প্রস্তাব রয়েছে।
এই খসড়া বিলে তিনটি স্বশাসিত পর্ষদ সহ একটি জাতীয় কমিশন গঠনের কথা বলা হয়েছে। হোমিওপ্যাথি শিক্ষাপর্ষদকে শিক্ষাপ্রদান ব্যবস্হার যাবতীয় দায়িত্ব দেওয়া হয়েছে। মূল্যায়ন ও রেটিং সংক্রান্ত পর্ষদ হোমিওপ্যাথি শিক্ষা প্রতিষ্ঠানগুলির মূল্যায়ন করবে এবং এথিক্স পর্ষদ জাতীয় রেজিস্টার সংক্রান্ত বিষয় পরিচালনা করবে। এই খসড়া বিলে অভিন্ন প্রবেশিকা পরীক্ষা গ্রহণের প্রস্তাব রয়েছে। এছাড়া হোমিওপ্যাথি প্রতিষ্ঠানগুলিতে শিক্ষকদের নিয়োগ এবং পদোন্নতির পূর্বে গুণমান মূল্যায়ণের জন্য পরীক্ষার প্রস্তাব করা হয়েছে। জাতীয় মেডিক্যাল কমিশনের সঙ্গে সঙ্গতি বজায় রেখে হোমিওপ্যাথির মেডিক্যাল শিক্ষায় সংশোধনের প্রস্তাব এই বিলে রয়েছে।
CG/BD/NS
(Visitor Counter : 83
যুবওক্রীড়াবিষয়কমন্ত্রক
যুব ও ক্রীড়া বিষয়ক মন্ত্রক আর্চেরি অ্যাসোসিয়েশন অফ ইন্ডিয়ার স্বীকৃতি পুনরুদ্ধার করল
ভারতের আর্চারি অ্যাসোসিয়েশনের সভাপতি শ্রীঅর্জুন মুন্ডা একে ঐতিহাসিক সিদ্ধান্ত বলে স্বাগত জানিয়েছেন
নতুন দিল্লি, ২৬ নভেম্বর, ২০২০
যুব ও ক্রীড়া বিষয়ক মন্ত্রক তীরন্দাজি সংগঠন আর্চারি অ্যাসোসিয়েশন অফ ইন্ডিয়ার স্বীকৃতি পুনরুদ্ধার করেছে। এর ফলে দেশে তীরন্দাজি শিক্ষার উন্নয়ন ঘটবে। সময় মতো নির্বাচন করতে না পারায় সরকার আট বছর আগে এই সংগঠনের স্বীকৃতি ফিরিয়ে নিয়েছিল।
সরকারের এই সিদ্ধান্তকে স্বাগত জানিয়েছেন কেন্দ্রীয় মন্ত্রী ও আর্চারি অ্যাসোসিয়েশনের সভাপতি শ্রী অর্জুন মুন্ডা। তিনি বলেন এটি একটি ঐতিহাসিক ও স্বর্ণালী দিন। স্বীকৃতি পুনরুদ্ধারের ফলে ভারতে তীরন্দাজি শিক্ষা প্রসারিত হবে বলে তিনি উল্লেখ করেন। এর ফলে আগামী অলিম্পিকে অংশগ্রহণকারী ভারতীয় তীরন্দাজি দল যথেষ্ট উৎসাহ পাবে। শ্রী মুন্ডা বলেন, বহু ঘাত-প্রতিঘাতের মধ্য দিয়ে এই স্বীকৃতি ফিরিয়ে নেওয়া সম্ভব হয়েছে।
দিল্লি হাইকোর্ট নিযুক্ত রিটার্নিং অফিসার শ্রী পি কে ত্রিপাঠীর মাধ্যমে এই সংগঠনের নির্বাচন সম্পন্ন হয়েছে। যেখানে কেন্দ্রীয় মন্ত্রী শ্রী অর্জুন মুন্ডা সভাপতি এবং শ্রী প্রমোদ চান্দুরকার সম্পাদক ও আর এস তোমর কোষাধ্যক্ষ হিসেবে নির্বাচিত হয়েছেন।
প্রধানমন্ত্রীরদপ্তর
মিখাইল গর্বাচভের প্রয়াণে শোক প্রকাশ প্রধানমন্ত্রীর
নয়াদিল্লি, ১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী মিখাইল গর্বাচভের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন;
“মিখাইল গর্বাচভের পরিবার পরিজন ও বন্ধু-বান্ধবদের আমাদের তরফ থেকে আমি গভীর সমবেদনা জানাই। বিংশ শতাব্দীর এক অগ্রণী নেতা ছিলেন গর্বাচভ। তিনি তাঁর বিশেষ কাজের মাধ্যমে ইতিহাসে ছাপ রেখে গেছেন। ভারতের সঙ্গে সম্পর্ক সুদৃঢ় করতে তাঁর ভূমিকার কথা আমরা সর্বদাই স্মরণ করবো।”
PG/PM/NS
(
প্রধানমন্ত্রীরদপ্তর
আর্চবিশপ ইমেরিটাস ডেসমন্ড টুটু-র প্রয়াণে প্রধানমন্ত্রীর শোকপ্রকাশ
নতুন দিল্লি, ২৬ ডিসেম্বর, ২০২১
প্রধানমন্ত্রী শ্রী নরেন্দ্র মোদী আর্চবিশপ ইমেরিটাস ডেসমন্ড টুটু-র প্রয়াণে গভীর শোকপ্রকাশ করেছেন ।
এক ট্যুইটে প্রধানমন্ত্রী বলেছেন; “আর্চবিশপ ইমেরিটাস ডেসমন্ড টুটু বিশ্বব্যাপী অগণিত মানুষের জন্য আলোর পথ দেখিয়েছিলেন । মানুষের মর্যাদা এবং সাম্যের ওপর তাঁর উদ্ব্যক্তি চিরকাল স্মরণীয় হয়ে থাকবে । আমি তাঁর প্রয়াণে গভীর শোকাহত । তাঁর সমস্ত ভক্তদের প্রতি আমার আন্তরিক সমবেদনা জানাই । তাঁর আত্মা শান্তিতে থাকুক ।”
CG/SS/RAB
(
স্বাস্থ্যওপরিবারকল্যাণমন্ত্রক
কেন্দ্রীয় মন্ত্রিসভা পাঁচ বছর মেয়াদে ১,৬০০ কোটি টাকা ব্যয়ে আয়ুষ্মান ভারত ডিজিটাল মিশন রূপায়ণের প্রস্তাব অনুমোদন করেছে
নতুন দিল্লি, ২৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা সারা দেশে জাতীয় স্তরের প্রকল্প হিসেবে স্বাস্থ্য ও পরিবার কল্যাণ মন্ত্রকের আয়ুষ্মান ভারত ডিজিটাল মিশন শুরু করার প্রস্তাব অনুমোদন করেছে। এজন্য আগামী পাঁচ বছরে ১,৬০০ কোটি টাকার বাজেট সংস্থান করা হয়েছে। জাতীয় স্বাস্থ্য কর্তৃপক্ষ  আয়ুষ্মান ভারত ডিজিটাল মিশন  রূপায়ণ করবে। ডিজিটাল স্বাস্থ্য পরিষেবা বিগত কয়েক বছর ধরেই স্বাস্থ্য ব্যবস্থার ক্ষেত্রে অত্যন্ত কার্যকর প্রমাণিত হয়েছে। সেই সঙ্গে কো-উইন, আরোগ্য সেতু এবং ই-সঞ্জিবনী উদ্যোগের মাধ্যমে স্বাস্থ্য পরিষেবায় প্রযুক্তির ভূমিকা আরও বেশি করে প্রমাণিত হয়েছে। তাই, সম্পদের সর্বাধিক সদ্ব্যবহার এবং যথাযথ স্বাস্থ্য পরিচর্যা পৌঁছে দেওয়ার ক্ষেত্রে এধরণের উদ্যোগগুলিকে একত্রিত করার প্রয়োজন দেখা দেয়।
জন ধন, আধার এবং মোবাইল - পরিভাষায় জেএএম বা ত্রিমুখী কৌশল এবং সরকারের অন্যান্য ডিজিটাল উদ্যোগগুলির ওপর ভিত্তি করে আয়ুষ্মান ভারত ডিজিটাল মিশন স্বাস্থ্য সম্পর্কিত ডেটা বা তথ্য এবং পরিকাঠামোগত পরিষেবার মাধ্যমে এক অবাধ অনলাইন প্ল্যাটফর্ম গড়ে তুলছে। একই সঙ্গে স্বাস্থ্য সম্পর্কিত ব্যক্তিগত তথ্যের নিরাপত্তা এবং গোপনীয়তাও ডিজিটাল ব্যবস্থার মাধ্যমে সুনিশ্চিত করা হচ্ছে।
আয়ুষ্মান ভারত ডিজিটাল মিশনের মাধ্যমে সাধারণ মানুষ তাদের আয়ুষ্মান ভারত হেল্থ অ্যাকাউন্ট নাম্বার তৈরি করতে পারবেন। এই নাম্বারের সাহায্যে তাদের যাবতীয় স্বাস্থ্য সম্পর্কিত ডিজিটাল রেকর্ড নথিভুক্ত করা সম্ভব হবে। এই মিশন গুণগত মানের অভিন্ন স্বাস্থ্য পরিষেবা পৌঁছে দেওয়ায় উন্নতি ঘটাবে। সেই সঙ্গে টেলি-মেডিসিনের মত প্রযুক্তির ব্যবহার আরও বাড়বে উৎসাহিত করবে।
ছয়টি কেন্দ্রশাসিত অঞ্চলে আয়ুষ্মান ভারত ডিজিটাল মিশনের পরীক্ষামূলক রূপায়ণ সফল ভাবে শেষ হয়েছে। এই কর্মসূচি পরীক্ষামূলক ভাবে রূপায়ণের সময় ডিজিটাল স্যান্ড বক্স তৈরি করা হয়। চলতি মাসের ২৪ ফেব্রুয়ারি পর্যন্ত ১৭ কোটি ৩৩ লক্ষ ৬৯ হাজার ৮৭টি আয়ুষ্মান ভারত হেল্থ অ্যাকাউন্ট তৈরি হয়েছে। একই ভাবে আয়ুষ্মান ভারত ডিজিটাল মিশনের সঙ্গে ১০ হাজার ১১৪ জন চিকিৎসক এবং ১৭ হাজার ৩১৯টি স্বাস্থ্য পরিষেবা কেন্দ্র যুক্ত হয়েছে।
আয়ুষ্মান ভারত ডিজিটাল মিশন শুধুমাত্র জনস্বাস্থ্য ব্যবস্থায় প্রমাণ ভিত্তিক কার্যকর সিদ্ধান্ত গ্রহণের ক্ষেত্রেই সহায়ক হবে না, সেই সঙ্গে এই কর্মসূচি উদ্ভাবনের অনুঘটক হয়ে উঠবে এবং স্বাস্থ্য পরিষেবা ক্ষেত্রে কর্মসংস্থানের সুযোগ তৈরি করবে।
CG/BD/AS/
(Visitor Counter : 109
প্রধানমন্ত্রীরদপ্তর
দেশের সুরক্ষায় নিরন্তর কাজ করছেন যাঁরা, তাঁদের উদ্দেশে প্রধানমন্ত্রীর প্রথম সিদ্ধান্ত
জাতীয় প্রতিরক্ষা তহবিলের আওতায় প্রধানমন্ত্রীর বৃত্তি প্রকল্পে প্রধান প্রধান পরিবর্তনগুলি অনুমোদন করা হ’ল
নয়াদিল্লি, ৩১ মে, ২০১৯
ভারতের নিরাপত্তা নিয়ে প্রধানমন্ত্রীর স্বপ্ন পূরণে প্রথম সিদ্ধান্ত আজ গৃহীত হ’ল। দায়িত্ব গ্রহণ করার পর প্রধানমন্ত্রী শ্রী নরেন্দ্র মোদী জাতীয় প্রতিরক্ষা তহবিলের আওতায় প্রধানমন্ত্রীর বৃত্তি প্রকল্পে প্রধান প্রধান পরিবর্তনগুলির অনুমোদন দিলেন।
প্রধানমন্ত্রী যেসব পরিবর্তন অনুমোদন করেছেন, তার মধ্যে রয়েছে – ছাত্রদের জন্য বৃত্তির হার ২ হাজার টাকা থেকে বাড়িয়ে ২ হাজার ৫০০ টাকা করা এবং ছাত্রীদের জন্য এই বৃত্তি ২ হাজার ২৫০ টাকা থেকে বাড়িয়ে ৩ হাজার টাকা করা।
এই বৃত্তিমূলক প্রকল্পটির সুযোগ-সুবিধা দেওয়া হবে শহীদ হওয়া রাজ্য পুলিশ আধিকারিকদের সন্তানদের। সেইসব আধিকারিকদেরই গণ্য করা হবে, যাঁরা নক্শাল আক্রমণে নিহত হয়েছেন। প্রতি বছর ৫০০টি এমন বৃত্তি দেওয়া হবে। এক্ষেত্রে স্বরাষ্ট্র মন্ত্রককেই মূল মন্ত্রক হিসাবে বিবেচনা করা হবে।
প্রসঙ্গত, জাতীয় প্রতিরক্ষা তহবিল ১৯৬২ সালে গঠন করা হয়, যেখানে স্বেচ্ছায় নগদ অর্থ ও অন্যান্য সামগ্রী দান করার সুযোগ রয়েছে, তাঁদের জন্য যাঁরা দেশের প্রতিরক্ষায় নিরন্তর কাজ করে চলেছেন। বর্তমানে এই তহবিলের অর্থ সেনাবাহিনী, আধা-সেনাবাহিনী এবং রেল সুরক্ষা বাহিনীর সদস্য বা নির্ভরশীলদের কল্যাণে ব্যবহৃত হয়।
জাতীয় প্রতিরক্ষা তহবিলের আওতায় প্রধানমন্ত্রী বৃত্তিমূলক প্রকল্পটি রূপায়ণ করা হচ্ছে। নিহত সেনাবাহিনী বা আধা সেনাবাহিনী এবং রেল সুরক্ষা বাহিনীর কর্মীদের বিধবা ও তাঁদের সন্তান এই প্রকল্পের সুযোগ নিতে পারবেন, যাঁরা প্রযুক্তিমূলক ও স্নাতকোত্তর শিক্ষালাভের জন্য আগ্রহী।
SSS/SB
(Visitor Counter : 153
প্রধানমন্ত্রীরদপ্তর
উত্তরপ্রদেশের লক্ষ্ণৌ ও হরদৈ-তে ‘প্রধানমন্ত্রী মিত্র মেগা টেক্সটাইলস পার্ক’ স্থাপনের বিশেষ প্রশংসা করলেন শ্রী নরেন্দ্র মোদী
নয়াদিল্লি, ১৮ এপ্রিল, ২০২৩
উত্তরপ্রদেশের লক্ষ্ণৌ এবং হরদৈ জেলায় ‘প্রধানমন্ত্রী মিত্র মেগা টেক্সটাইলস পার্ক’ স্থাপনের প্রশংসা করেছেন প্রধানমন্ত্রী শ্রী নরেন্দ্র মোদী। এই পার্কের উদ্বোধন সম্পর্কে কেন্দ্রীয় শিল্প, বাণিজ্য ও বস্ত্র দপ্তরের মন্ত্রী শ্রী পীযূষ গোয়েলের এক ট্যুইট বার্তার উত্তরে প্রধানমন্ত্রী তাঁর একগুচ্ছ বার্তায় বলেছেন :
“বস্ত্রশিল্পে উত্তরপ্রদেশের এক সমৃদ্ধ ঐতিহ্য রয়েছে। এই রাজ্যটিতে রয়েছে এক বড় ধরনের বিপণন ব্যবস্থাও। এখানে উপভোক্তার সংখ্যাও কম নয়। পরিশ্রমী বয়ন শিল্পী এবং দক্ষ শ্রমশক্তির একটি বিশেষ কেন্দ্রই হল এই রাজ্যটি। লক্ষ্ণৌ ও হরদৈ জেলায় ‘প্রধানমন্ত্রী মিত্র মেগা টেক্সটাইলস পার্ক’ স্থাপনের উদ্যোগ উত্তরপ্রদেশের প্রভূত কল্যাণসাধন করবে।”
“उत्तर प्रदेश के मेरे सभी भाइयों और बहनों के लिए आज एक बहुत अहम दिन है। लखनऊ और हरदोई में PM MITRA पार्क का शुभारंभ होने जा रहा है। इस अवसर पर आप सभी को मेरी बहुत-बहुत शुभकामनाएं।”
“1000 एकड़ से ज्यादा में फैले ये PM MITRA पार्क स्थानीय अर्थव्यवस्था को गति देने के साथ ही रोजगार के अनेक नए अवसर लाने वाले हैं। देश के टेक्सटाइल सेक्टर को भी इनसे नई मजबूती मिलने वाली है।”
PG/SKD/DM
(
প্রধানমন্ত্রীরদপ্তর
প্রধানমন্ত্রী জাতীয় ডিজিটাল স্বাস্থ্য মিশনের কাজের অগ্রগতির পর্যালোচনা সংক্রান্ত একটি বৈঠকে পৌরোহিত্য করেছেন এনডিএইচএম স্বাস্থ্যক্ষেত্রে ডিজিটাল প্রযুক্তির প্রয়োগের সুযোগ এনে দেবে এবং নাগরিকরা এর মাধ্যমে বিভিন্ন পরিষেবা পাবেন
নয়াদিল্লী, ২৭ মে, ২০২১
প্রধানমন্ত্রী শ্রী নরেন্দ্র মোদী জাতীয় ডিজিটাল স্বাস্থ্য মিশনের অগ্রগতির পর্যালোচনার জন্য একটি উচ্চপর্যায়ের বৈঠকে পৌরোহিত্য করেছেন। ১৫ আগস্ট স্বাধীনতা দিবসের ভাষণে প্রধানমন্ত্রী এনডিএইচএম-এর সূচনা করেন। এরপর ডিজিটাল মডিউল এবং নিবন্ধীকরণ সংক্রান্ত কাজের উদ্যোগ নেওয়া হয়। এই মিশন ৬টি কেন্দ্রশাসিত অঞ্চলে কাজ শুরু করেছে। এ পর্যন্ত ১১ লক্ষ ৯০ হাজারের মতো স্বাস্থ্য সংক্রান্ত পরিচয়পত্র তৈরি করা হয়েছে। এই প্ল্যাটফর্মে ৩ হাজার ১০৬ জন চিকিৎসক ও ১ হাজার ৪৯০ রকমের সুবিধা নিবন্ধীকৃত হয়েছে।
ইউনিফায়েড হেল্থ ইন্টারফেস  হল একটি সহজে ব্যবহারযোগ্য তথ্যপ্রযুক্তির ব্যবস্থাপনা যেখানে ডিজিটাল পদ্ধতিতে স্বাস্থ্য পরিষেবা নিশ্চিত করা হবে। এই ইন্টারফেসে সরকারি ও বেসরকারী ব্যবস্থা যুক্ত থাকবে। এখানে একটি অ্যাপ তৈরি করা হয়েছে যেটি জাতীয় ডিজিটাল স্বাস্থ্য ব্যবস্থার অঙ্গ। এর মাধ্যমে ব্যবহারকারী প্রয়োজনীয় স্বাস্থ্য পরিষেবার খোঁজ করতে পারবেন, পরিষেবার সুবিধা পাওয়ার জন্য বুকিং করবেন এবং টেলি-কনসালটেশন অথবা নমুনা পরীক্ষার জন্য প্রয়োজনীয় সুবিধা এখান থেকে পাবেন। নাগরিকদের ব্যবহারের জন্য ডিজিটাল পদ্ধতিতে উদ্ভাবনমূলক বিভিন্ন প্রযুক্তি এই মিশনের যুক্ত করা হচ্ছে। এর ফলে দেশজুড়ে স্বাস্থ্য পরিকাঠামো ও মানব সম্পদ যথাযথভাবে ব্যবহার করা যাবে।
ন্যাশনাল পেমেন্ট কর্পোরেশন অফ ইন্ডিয়া যে ইউপিআই বৈদ্যুতিন ভাউচার উদ্ভাবন করেছে বৈঠকে সেটি নিয়েও আলোচনা হয়েছে। ডিজিটাল পেমেন্টের সুবিধা, ব্যবহারকারীরা এই অ্যাপের সাহায্যে পাবেন। এর ফলে আর্থিক লেনদেনে সুবিধা হবে। বিভিন্ন সরকারি প্রকল্পের যথাযথভাবে ব্যবহার এবং ইউপিআই বৈদ্যুতিন ভাউচার স্বাস্থ্য ক্ষেত্রে ব্যবহার করা যাবে।
এনডিএইচএম-এর আওতায় বিভিন্ন উদ্যোগ যাতে দ্রুত কার্যকর হয় প্রধানমন্ত্রী সেই নির্দেশ বৈঠকে দিয়েছেন। তিনি বলেছেন এনডিএইচএম নাগরিকদের বিপুল সংখ্যক স্বাস্থ্য পরিষেবার সুযোগ এনে দেওয়ায় সহজ জীবনযাত্রার সুবিধা হবে। শ্রী মোদী বলেন, প্রযুক্তির ব্যবহার এবং নিবন্ধীকরণ এই মিশনের গুরুত্বপূর্ণ উপাদান। এই প্ল্যাটফর্মের সুফল তখনই বোঝা যাবে যখন দেশের প্রতিটি প্রান্তের নাগরিকরা চিকিৎসকের সঙ্গে টেলিফোনের মাধ্যমে পরামর্শ নিতে পারবেন, পরীক্ষাগারের সুবিধা পাবেন, নমুনা পরীক্ষার রিপোর্ট বা স্বাস্থ্য সংক্রান্ত কোনো নথি ডিজিটাল পদ্ধতিতে চিকিৎসকের কাছে পাঠাতে পারবেন এবং সব ধরণের পরিষেবার জন্য আর্থিক লেনদেন ডিজিটাল পদ্ধতিতে করতে পারবেন। প্রধানমন্ত্রী এনএইচএ, স্বাস্থ্য ও পরিবার কল্যাণ মন্ত্রক এবং বৈদ্যুতিন ও তথ্যপ্রযুক্তি মন্ত্রককে সমন্বয় বজায় রেখে এই কাজ করার নির্দেশ দিয়েছেন।
CG/CB/NS
(Visitor Counter : 170
তথ্যওসম্প্রচারমন্ত্রক
আকাশবাণীর ১০০.১ এফএম গোল্ড চ্যানেলে শুক্রবার ১৪ অক্টোবর সন্ধ্যে ৭.২৫ থেকে সাপ্তাহিক ভোটার সচেতনতা অনুষ্ঠান “মতদাতা জংশন”এর দ্বিতীয় পর্বে ‘একটি ভোটের ক্ষমতা’ শীর্ষক অনুষ্ঠান সম্প্রচার
নয়াদিল্লি, ১৪ অক্টোবর, ২০২২
ভারতের নির্বাচন কমিশন আকাশবাণীর সঙ্গে যৌথভাবে ভোটারদের সচেতন করে তোলার জন্য যে বিশেষ সাপ্তাহিক অনুষ্ঠান সম্প্রচার শুরু হয়েছে তার দ্বিতীয় পর্বে ১৪ অক্টোবর শুক্রবার ‘একটি ভোটের ক্ষমতা’ শীর্ষক অনুষ্ঠান প্রচারিত হবে। কলকাতা, দিল্লি, মুম্বাই, চেন্নাই এবং হায়দ্রাবাদ কেন্দ্রের ১০০.১ এফএম গোল্ডে সন্ধ্যে ৭.২৫ থেকে ১৫ মিনিটের এই অনুষ্ঠানটি বাংলা, হিন্দি সহ ২৩টি ভাষায় দেশজুড়ে সম্প্রচারিত হবে।
এফএম রেনবো, বিবিধ ভারতী সহ আকাশবাণীর মুখ্য চ্যানেলগুলিতে অনুষ্ঠানটি পুনঃসম্প্রচারিত হবে সন্ধ্যে ৭টা থেকে রাত্রি ৯টার মধ্যে। এছাড়াও নিউজ অন এআইআর অ্যাপে এবং আকাশবাণীর ইউটিউব চ্যানেলে অনুষ্ঠানটি শোনা যাবে। সাপ্তাহিক মতদাতা জংশন অনুষ্ঠানের মাধ্যমে প্রথমবারের ভোটদাতা সহ সকল ভোটারকে ভোটদানে উৎসাহিত করার জন্য ৫২ ধরনের বিষয়ের ওপর অনুষ্ঠান সম্প্রচার শুরু হয়েছে। প্রত্যেক পর্বে নির্বাচন কমিশন ক্যুইজ, বিশেষজ্ঞদের মতামত এবং সিস্টেমেটিক ভোটার্স এডুকেশন অ্যান্ড ইলেকটোরাল পার্টিশিপেশন শাখার তৈরি গান প্রচার করছে। ভোটদানের বিভিন্ন বিষয় নিয়ে যে কোন নাগরিকের প্রশ্নের জবাব অনুষ্ঠানের সিটিজেন্স কর্নার বিভাগে দেওয়া হবে।
PG/CB/NS
(Visitor Counter : 131
উত্তর-পূর্বাঞ্চলেরউন্নয়নসংক্রান্তমন্ত্রক
ভৌগোলিক সূচক
নতুন দিল্লি, ০৭ এপ্রিল, ২০২২
এখনও পর্যন্ত মেঘালয়ের পূর্ব খাসি পাহাড়ের হুইসলিং গ্রাম -কে ভৌগোলিক সূচক হিসেবে সুপারিশ করার কোনো প্রস্তাব আসেনি।
চলতি বছরের চৌঠা এপ্রিল পর্যন্ত ভৌগোলিক সূচক নিবন্ধীকরণ কার্যালয়ে উত্তর-পূর্বাঞ্চল থেকে ৩৫টি ভৌগোলিক সূচককে নথিভুক্ত করা হয়েছে।
মেঘালয় থেকে এপর্যন্ত মেমং নারাং এবং খাসি ম্যান্ডারিন, ভৌগোলিক সূচক হিসেবে নথিভুক্ত হয়েছে।
এছাড়া আর কোনো প্রস্তাব এখন বিবেচনাধীন নেই।
রাজ্যসভায় আজ এক প্রশ্নের লিখিত উত্তরে উত্তর-পূর্বাঞ্চল উন্নয়ন মন্ত্রী শ্রী জি কিষান রেড্ডি এই তথ্য জানিয়েছেন।
CG/SD/SKD/
(Visitor Counter : 102
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১১ কোটি ৪০ লক্ষ ছাড়িয়েছে
দেশে গত ২৪ ঘণ্টায় ৫৮ লক্ষ ৪২ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২৬ শতাংশ
গত ২৪ ঘণ্টায় করোনায় আক্রান্তের সংখ্যা ১১ হাজার ৮৫০
ভারতে সুস্পষ্টভাবে করোনায় আক্রান্তের সংখ্যা ১ লক্ষ ৩৬ হাজার ৩০৮, যা ২৭৪ দিনে সর্বনিম্ন
সাপ্তাহিক-ভিত্তিতে আক্রান্তের হার ১.০৫ শতাংশ, যা গত ৫০ দিন ২ শতাংশের নীচে
নয়াদিল্লি, ১৩ নভেম্বর, ২০২১
দেশে গত ২৪ ঘণ্টায় ৫৮ লক্ষ ৪২ হাজার ৫৩০টি টিকার ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যানুযায়ী এ পর্যন্ত ১১১ কোটি ৪০ লক্ষ ৪৮ হাজার ১৩৪টি ডোজ দেওয়া হয়েছে।
স্বাস্থ্য কর্মীরা প্রথম ডোজ পেয়েছেন – ১,০৩,৮০,১৯২; দ্বিতীয় ডোজ – ৯৩,১৭,২০৪।
করোনার বিরুদ্ধে লড়াইয়ে অগ্রভাগে থাকা কর্মীরা প্রথম ডোজ পেয়েছেন – ১,৮৩,৭৩,৮০৩; দ্বিতীয় ডোজ – ১,৬১,৪৪,৬১৫।
১৮-৪৪ বছর বয়সীদের মধ্যে প্রথম ডোজ পেয়েছেন – ৪৩,০৫,৮৫,০৪২; দ্বিতীয় ডোজ – ১৬,৫৯,৯৩,৮৬৯।
৪৫-৫৯ বছর বয়সীদের মধ্যে প্রথম ডোজ পেয়েছেন – ১৭,৭৮,১১,৭৫৭; দ্বিতীয় ডোজ – ১০,৩৫,৯৪,৮৫০।
ষাটোর্ধ্ব ব্যক্তিদের মধ্যে প্রথম ডোজ পেয়েছেন – ১১,১৪,৩৭,৬৬২ দ্বিতীয় ডোজ – ৭,০৪,০৯,১৪০।
দেশে এখনও পর্যন্ত মোট টিকাকরণের সংখ্যা ১,১১,৪০,৪৮,১৩৪।
দেশে গত ২৪ ঘণ্টায় করোনামুক্ত হয়েছেন ১২ হাজার ৪০৩ জন। এর ফলে, মহামারী শুরুর সময় থেকে দেশে মোট সুস্থতার সংখ্যা ৩ কোটি ৩৮ লক্ষ ২৬ হাজার ৪৮৩।
একইভাবে, জাতীয় স্তরে সুস্থতার হার দাঁড়িয়েছে ৯৮.২৬ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির লাগাতার সমন্বয়মূলক প্রয়াসের ফলে দৈনিক-ভিত্তিতে আক্রান্তের সংখ্যা ধারাবাহিকভাবে ১৩৯ দিন ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১১ হাজার ৮৫০। অন্যদিকে, সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৩৬ হাজার ৩০৮, যা ২৭৪ দিনে সর্বনিম্ন। সুস্পষ্টভাবে করোনায় আক্রান্তের হার, দেশে মোট আক্রান্তের ০.৪০ শতাংশ।
দেশে নমুনা পরীক্ষার পরিকাঠামো লাগাতার বেড়েছে। সেই অনুসারে, গত ২৪ ঘণ্টায় ১২ লক্ষ ৬৬ হাজার ৫৮৯টি নমুনা পরীক্ষা হয়েছে। দেশে মোট নমুনা পরীক্ষার সংখ্যা ৬২ কোটি ২৩ লক্ষ ৩৩ হাজার ৯৩৯।
একদিকে নমুনা পরীক্ষার পরিকাঠামো যেমন বেড়েছে, অন্যদিকে তেমনই দৈনিক-ভিত্তিতে আক্রান্তের হার ০.৯৪ শতাংশ, যা গত ৪০ দিন ২ শতাংশের নীচে। অন্যদিকে, সাপ্তাহিক-ভিত্তিতে আক্রান্তের হার ১.০৫ শতাংশ। এই হার গত ৫০ দিন ২ শতাংশের নীচে।
CG/SS/SB
(Visitor Counter : 91
যোগাযোগওতথ্যপ্রযুক্তিমন্ত্রক
ব্রডব্যান্ড এবং অপটিক্যাল ফাইবার ব্রডব্যান্ড প্ল্যানের জন্য বিএসএনএল-এর প্রোমোশনাল অফার
কলকাতা, ১৭ জুলাই, ২০১৮
ব্রডব্যান্ড এবং অপটিক্যাল ফাইবার ব্রডব্যান্ড প্ল্যানগুলির আওতায় গ্রাহক আকর্ষণের লক্ষ্যে প্রারম্ভিক অফারের একটি তালিকা প্রকাশ করেছে ভারত সঞ্চার নিগম লিমিটেড । তালিকাটি এখানে তুলে ধরা হল :
ব্রডব্যান্ড প্ল্যান্স
|
|
ক্রমিক সংখ্যা
|
|
ব্রডব্যান্ড প্ল্যান
|
|
চার্জ
|
|
সুযোগ-সুবিধা
|
|
১
|
|
প্ল্যান ১৯৯
|
|
মাসিক ১৯৯ টাকা
|
|
আনলিমিটেড ডেটা । এই সুবিধা শুধুমাত্র বহুতল ভবনগুলির ক্ষেত্রে।
|
|
যে কোন নেটওয়ার্কে আনলিমিটেড ভয়েস কল
|
|
২
|
|
প্ল্যান ২৯৯
|
|
মাসিক ২৯৯ টাকা
|
|
আনলিমিটেড ডেটা 
|
|
৩
|
|
প্ল্যান ৪৯১
|
|
মাসিক ৪৯১ টাকা
|
|
আনলিমিটেড ডেটা 
অপটিক্যাল ফাইবার ব্রডব্যান্ড প্ল্যান্স
|
|
ক্রমিক সংখ্যা
|
|
এফটিটিএইচ প্ল্যান
|
|
চার্জ
|
|
সুযোগ-সুবিধা
|
|
১
|
|
প্ল্যান ৭৭৭
|
|
মাসিক ৭৭৭ টাকা
|
|
আনলিমিটেড ডেটা 
|
|
যে কোন নেটওয়ার্কে আনলিমিটেড ভয়েস কল
|
|
২
|
|
প্ল্যান ১২৭৭
|
|
মাসিক ১২৭৭ টাকা
|
|
আনলিমিটেড ডেটা 
এই পরিষেবার সুযোগ পাওয়া যাবে এসএমএস, ইন্টারনেট, ট্যুইটার, ফেসবুক, হেল্পলাইন নম্বর ১৫০০ অথবা ওয়েবসাইটের মাধ্যমে। এসএমএস-এর মাধ্যমে ল্যান্ডলাইন, ব্রডব্যান্ড এবং এফটিটিএইচ বুক করা যাবে। ল্যান্ডলাইনের জন্য “LL033”, ব্রডব্যান্ডের জন্য “BB033”, ল্যান্ডলাইন ও ব্রডব্যান্ডের জন্য “LL + BB033” এবং ফাইবার টু দ্য হোম পরিষেবার অর্থাৎ, এফটিটিএইচ-এর জন্য “FTTH033” লিখে এসএমএস পাঠাতে হবে 54141  এবং 9400054141  – এই নম্বরগুলিতে।
CG/SKD/DM/….
(Visitor Counter : 12
বিজ্ঞানওপ্রযুক্তিমন্ত্রক
ব্রিকস দেশগুলি জ্যোতির্বিদদের মধ্যে সহযোগিতা বাড়াতে গুরুত্ব নিয়েছে
নতুন দিল্লি, ২১ মে, ২০২১
ব্রিকস অ্যাস্ট্রোনমি ওয়ার্কিং গ্রুপ সভার সপ্তম বৈঠকে ব্রিকস ভুক্ত দেশ গুলির প্রতিনিধিরা জ্যোতির্বিদদের মধ্যে সহযোগিতা বৃদ্ধির ওপর গুরুত্ব আরোপ করেছেন।
২০২১-এর ২০ মে, ব্রিকস ভুক্ত দেশ ব্রাজিল, রাশিয়া, ভারত, চীন এবং দক্ষিণ আফ্রিকার প্রতিনিধিদের নিয়ে ভারতে অনলাইন মোডে ব্রিকস অ্যাস্ট্রোনমি ওয়ার্কিং গ্রুপের সপ্তম সভা অনুষ্ঠিত হয়।
ভারতের পক্ষ থেকে পুনের আন্তঃবিশ্ববিদ্যালয় অ্যাস্ট্রোনমি অ্যান্ড অ্যাস্ট্রোফিজিক্স কেন্দ্র এবং ভারত সরকারের বিজ্ঞান ও প্রযুক্তি বিভাগ এই বৈঠকে সমন্বয় সাধন করে। বৈঠকে গবেষক, শিক্ষাবিদ এবং সরকারি পর্যায়ে ৫০ জনেরও বেশি অংশগ্রহণ করেন।
ব্রিকস দেশগুলি থেকে যেসব প্রতিষ্ঠান অংশ নিয়েছিল তার মধ্যে রয়েছে মুম্বাইয়ের টাটা ইনস্টিটিউট অফ ফান্ডামেন্টাল রিসার্চ, ব্যাঙ্গালুরুর ইন্ডিয়ান ইনস্টিটিউট অফ অ্যাস্ট্রোফিজিক্স, পুনের ন্যাশনাল সেন্টার ফর রেডিও অ্যাস্ট্রোফিজিক্স এবং ব্রাজিলের জাতীয় মহাকাশ গবেষণা কেন্দ্র, রাশিয়ান অ্যাক্যাডেমি অফ সাইন্সেসের জ্যোতির্বিজ্ঞান কেন্দ্র, চীনের বিজ্ঞান একাডেমি, দক্ষিণ আফ্রিকার অ্যাস্ট্রোনমিক্যাল সোসাইটি প্রভৃতি।
ভারত ২০২১-এর জানুয়ারি থেকে ব্রিকসের 'প্রেসিডেন্সি' গ্রহণ করেছে।
CG/SB
(Visitor Counter : 161
সংস্কৃতিমন্ত্রক
নেতাজী সুভাষ চন্দ্র বসুর ১২৫তম জন্মবার্ষিকী উদযাপনে কেন্দ্রীয় স্বরাষ্ট্র মন্ত্রীর নেতৃত্বে সরকারের উচ্চস্তরীয় কমিটি গঠনের সিদ্ধান্ত
নয়াদিল্লি, ২১ ডিসেম্বর, ২০২০
কেন্দ্রীয় সরকার নেতাজী সুভাষ চন্দ্র বসুর ১২৫তম জন্মবার্ষিকী উদযাপনের জন্য একটি উচ্চস্তরীয় কমিটি গঠনের সিদ্ধান্ত নিয়েছে। ২০২১ সালের ২৩শে জানুয়ারি থেকে এক বর্ষকালীন এই জন্ম বার্ষিকী উদযাপনের বিভিন্ন কর্মকান্ড পরিচালনার বিষয়ে সিদ্ধান্ত নিতেই কমিটি গঠনের সিদ্ধান্ত হয়েছে। কেন্দ্রীয় স্বরাষ্ট্র মন্ত্রী শ্রী অমিত শাহ কমিটির নেতৃত্ব দেবেন।
প্রধানমন্ত্রী শ্রী নরেন্দ্র মোদী নেতাজী সুভাষ চন্দ্র বসু সম্পর্কে বলেছিলেন, “সাম্রাজ্যবাদ প্রতিরোধে তাঁর সাহসিকতা ও অতুলনীয় অবদানের জন্য ভারত চিরকাল কৃতজ্ঞ থাকবে। তিনি ছিলেন, এমন এক প্রভাবশালী ব্যক্তিত্ব, যিনি প্রত্যেক ভারতীয়ের মর্যাদার সঙ্গে জীবনযাপন সুনিশ্চিত করতে নিজেকে সম্পূর্ণভাবে নিয়োজিত করেছিলেন। সুভাষ বাবু তাঁর পরাক্রমী বিচক্ষণতা ও সাংগঠনিক দক্ষতার জন্য সুবিদিত হয়েছিলেন। আমরা তাঁর আদর্শ ও শক্তিশালী ভারত গঠনের স্বপ্ন পূরণে অঙ্গীকারবদ্ধ”।
উচ্চস্তরীয় এই কমিটিতে বিশেষজ্ঞ, ঐতিহাসিক, লেখক, নেতাজী সুভাষ চন্দ্র বসুর পারিবারিক সদস্যরা ছাড়াও আজাদ হিন্দ ফৌজ/আইএনএ – এর সঙ্গে যুক্ত বিশিষ্ট ব্যক্তিরা থাকবেন। এই কমিটি নেতাজী ও আজাদ হিন্দ ফৌজের সঙ্গে স্মৃতি বিজড়িত দিল্লি ও কলকাতা সহ দেশ-বিদেশের বিভিন্ন জায়গায় জন্ম বার্ষিকী উদযাপনের বিষয়ে নীতি-নির্দেশিকা প্রণয়ন করবে।
সাম্প্রতিক সময়ে কেন্দ্রীয় সরকার নেতাজী সুভাষ চন্দ্র বসু অমূল্য পরম্পরা সংরক্ষণে একাধিক পদক্ষেপ নিয়েছে। প্রধানমন্ত্রী ২০১৯ সালের ২৩শে জানুয়ারি নতুন দিল্লিতে লালকেল্লায় নেতাজী নামাঙ্কিত একটি সংগ্রহালয় উদ্বোধন করেন। কলকাতায় ঐতিহাসিক সৌধ ভিক্টোরিয়া মেমোরিয়ালে একটি স্থায়ী প্রদর্শনীর পাশাপাশি লাইট অ্যান্ড সাউন্ড অনুষ্ঠানের পরিকল্পনা করা হয়েছে। ২০১৫ সালে কেন্দ্রীয় সরকার নেতাজী সুভাষ চন্দ্র বসু সম্পর্কিত একাধিক ফাইল প্রকাশ করে। সেই বছরেরই ৪ঠা ডিসেম্বর প্রথম পর্যায়ে ৩৩টি ফাইল প্রকাশ করা হয়। পরের বছর অর্থাৎ ২০১৬’র ২৩শে জানুয়ারি প্রধানমন্ত্রী শ্রী মোদী নেতাজী সম্পর্কিত আরও ১০০টি ফাইলের ডিজিটাল কপি প্রকাশ করেন। নেতাজী সুভাষ চন্দ্র বসু সম্পর্কিত গোপন এই ফাইলগুলি প্রকাশের বিষয়টি সাধারণ মানুষের দীর্ঘদিনের দাবী ছিল।
২০১৯ সালে আন্দামান সফরের সময় প্রধানমন্ত্রী সুভাষ চন্দ্র বসুর গঠিত অস্থায়ী আজাদ হিন্দ সরকারের প্রতি শ্রদ্ধা জানান। দ্বিতীয় বিশ্ব যুদ্ধের সময় আন্দামান নিকোবর দ্বীপপুঞ্জের প্রশাসনিক ক্ষমতা ছিল অস্থায়ী আজাদ হিন্দ সরকারের হাতে। সেই সফরের সময় প্রধানমন্ত্রী নেতাজী সুভাষ চন্দ্র বসুর প্রতি বিনম্র শ্রদ্ধা জানিয়ে রস দ্বীপের নামকরণ করেন নেতাজী সুভাষ চন্দ্র বসু দ্বীপ, নীল দ্বীপের নামকরণ করেন শহীদ দ্বীপ এবং হ্যাভলক দ্বীপের নামকরণ করেন স্বরাজ দ্বীপ হিসাবে।